钦定古今图书集成/明伦汇编/官常典/第302卷 > 王华
## 钦定古今图书集成/明伦汇编/官常典/第302卷 > 王华

按《明外史》本传：“华字德辉，馀姚人。六岁，戏水滨，有醉
濯足者遗其金，华取投诸水，待其人至，指而还之。稍
长，读书龙泉山寺。寺故有妖，同学者信宿皆散，华独
留，妖即止。僧夜乘风雨，登屋啸呼，掷瓦石恐华，华屹
不动。督学使张悦最器华及谢迁，曰：‘此二子他日当
大魁天下。布政使祁阳甯良延之家为子弟师。华因’”
纵读其家藏书，凡数千卷，三年尽识之，名闻湖湘间。
祁阳俗好伎饮，华性方严。将归，士人壁伎于水亭而
饯之。客散伎出，华大惊欲去，求舟不得，以门扉浮水
而渡。成化十七年举进士第一。授修撰，充经筵讲官。
弘治中迁右谕德。上疏劝学。寻兼东宫讲官，进学士、
少詹事。华有器度，在讲幄最久，孝宗甚眷之。内侍李
广贵幸，华进讲《大学演义》。至唐，李国辅与张后表里
用事，诸学士欲置之，华指陈益切。明日，帝命中使赐
食以劳焉。十六年擢礼部右侍郎。华尝典应天乡试暮夜有投金请托者，华即发之。言官犹连章论列。帝
察其诬，悉不问。正德初，进左侍郎。子守仁，以忤刘瑾
远谪，将并构华。华乡人方正者。瑾尝从学书使谓华：
若往谢者，当大用。华不可。出为南吏，尚坐事罢。旋以
《会典》小误，降右侍郎。瑾败，乃复故。宁王宸濠反，守仁
起兵讨之。或言贼必行刺，宜少引匿。华曰：“吾大臣，老，
不能荷戈杀贼。吾子幸举大义，即不利，犹将率乡党
子弟共死，此城何避也？”世宗立，爵守仁新建伯，封华
如之。遣行人存问，无何卒。华性孝，父丧庐墓，虎为驯
扰。母岑氏年逾百岁卒，华已七十馀，犹枕苫蔬食，士
论多之。